Natriumtetrafluoroboraatti

Natriumtetrafluoroboraatti (NaBF4) on natrium- ja tetrafluoroboraatti-ionien muodostama epäorgaaninen ioniyhdiste. Yhdistettä käytetään muun muassa orgaanisen kemian synteeseissä. 

 Valmistus 
Natriumtetrafluoroboraattia voidaan valmistaa neutraloimalla tetrafluoroboorihappoa. Neutralointiin käytetään natriumoksidia, natriumhydroksidia tai natriumkarbonaattia.
Na2O + 2 HBF4 → 2 NaBF4 + H2O
NaOH + HBF4 → NaBF4 + H2O
Na2CO3 + 2 HBF4 → 2 NaBF4 + H2O + CO2

 Käyttö 
Natriumtetrafluoroboraattia käytetään kemiallisessa synteesissä orgaanisten yhdisteiden fluoraukseen.

Lisäksi natriumtetrafluoroboraattia käytetään monien muiden fluoria sisältävien yhdisteiden tavoin fluksina metallurgiassa ja emalien valmistuksessa. Sitä voidaan käyttää myös desinfiointiin ja siitä valmistetaan laboratoriomittakaavassa booritrifluoridia.

 Lähteet 

Luokka:Natriumyhdisteet
Luokka:Booriyhdisteet
Luokka:Fluoriyhdisteet